CELEX: 32020D1117
Language: hr
Date: 2020-07-27 00:00:00
Title: Provedbena odluka Vijeća (EU) 2020/1117 od 27. srpnja 2020. o imenovanju europskih tužitelja Ureda europskog javnog tužitelja

29.7.2020   
               
               
                  HR
               
               
                  Službeni list Europske unije
               
               
                  L 244/18
               
            
         PROVEDBENA ODLUKA VIJEĆA (EU) 2020/1117
         od 27. srpnja 2020.
         o imenovanju europskih tužitelja Ureda europskog javnog tužitelja
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2017/1939 od 12. listopada 2017. o provedbi pojačane suradnje u vezi s osnivanjem Ureda europskog javnog tužitelja („EPPO”) (1), a posebno njezin članak 16.,
         uzimajući u obzir Provedbenu odluku Vijeća (EU) 2018/1696 od 13. srpnja 2018. o pravilima rada povjerenstva za odabir predviđenima u članku 14. stavku 3. Uredbe (EU) 2017/1939 o provedbi pojačane suradnje u vezi s osnivanjem Ureda europskog javnog tužitelja („EPPO”) (2),
         uzimajući u obzir Odluku Vijeća (EU) 2018/1275 od 18. rujna 2018. o imenovanju članova povjerenstva za odabir predviđenog u članku 14. stavku 3. Uredbe (EU) 2017/1939 (3),
         uzimajući u obzir Provedbenu odluku Vijeća (EU) 2019/598 od 9. travnja 2019. o prijelaznim pravilima za imenovanje europskih tužitelja za prvo mandatno razdoblje i tijekom njega predviđenima u članku 16. stavku 4. Uredbe (EU) 2017/1939 (4),
         uzimajući u obzir obrazložena mišljenja i rangiranje kandidata koje je izradilo povjerenstvo za odabir,
         budući da:
         
                     (1)
                  
                  
                     Ured europskog javnog tužitelja (EPPO) osnovan je Uredbom (EU) 2017/1939. Komisija je odgovorna za uspostavu i početno administrativno funkcioniranje EPPO-a dok on ne stekne sposobnost za izvršavanje vlastitog proračuna.
                  
               
                     (2)
                  
                  
                     Europski tužitelji trebaju nadzirati istrage i kazneni progon u skladu s člankom 12. Uredbe (EU) 2017/1939.
                  
               
                     (3)
                  
                  
                     U skladu s člankom 120. stavkom 2. drugim podstavkom Uredbe (EU) 2017/1939 EPPO treba preuzeti istražne zadaće i zadaće kaznenog progona koje su mu dodijeljene tom uredbom na datum koji će Komisija utvrditi svojom odlukom na prijedlog glavnog europskog tužitelja nakon osnivanja EPPO-a.
                  
               
                     (4)
                  
                  
                     Glavni europski tužitelj imenovan je Odlukom (EU) 2019/1798 Europskog parlamenta i Vijeća (5). Kako bi se uspostavio kolegij EPPO-a, koji se sastoji od glavnog europskog tužitelja i po jednog europskog tužitelja iz svake države članice sudionice, potrebno je da Vijeće imenuje europske tužitelje.
                  
               
                     (5)
                  
                  
                     Provedbenom odlukom (EU) 2018/1696 utvrđuju se pravila rada povjerenstva za odabir predviđena u članku 14. stavku 3. Uredbe (EU) 2017/1939 („pravila rada povjerenstva za odabir”).
                  
               
                     (6)
                  
                  
                     Na temelju članka 16. stavka 1. Uredbe(EU) 2017/1939 svaka država članica sudionica treba predložiti tri kandidata za položaj europskog tužitelja među kandidatima koji su aktivni članovi javnog tužiteljstva ili pravosudnih tijela dotične države članice, čija je neovisnost neupitna i koji imaju kvalifikacije potrebne za imenovanje na visoku tužiteljsku ili pravosudnu dužnost u svojim državama članicama te koji imaju odgovarajuće praktično iskustvo rada u nacionalnim pravnim sustavima, financijskim istragama i međunarodnoj pravosudnoj suradnji u kaznenim stvarima.
                  
               
                     (7)
                  
                  
                     Povjerenstvo za odabir izradilo je obrazložena mišljenja i rangiranje za svakog od predloženih kandidata koji je ispunio uvjete utvrđene u članku 16. stavku 1. Uredbe (EU) 2017/1939 i dostavilo ih je Vijeću koje ih je primilo 29. svibnja, 20. lipnja, 11. listopada, 18. studenoga i 10. prosinca 2019. te 16. srpnja 2020.
                  
               
                     (8)
                  
                  
                     Na temelju pravila VII.2. četvrtog stavka pravila rada povjerenstva za odabir povjerenstvo za odabir rangiralo je kandidate prema njihovim kvalifikacijama i iskustvu. Povjerenstvo za odabir rangiranjem navodi redoslijed poželjnosti kandidata te ono nije obvezujuće za Vijeće.
                  
               
                     (9)
                  
                  
                     U skladu s člankom 16. stavkom 2. Uredbe (EU) 2017/1939, nakon što je primilo obrazloženo mišljenje povjerenstva za odabir, Vijeće treba odabrati i imenovati jednog od kandidata europskim tužiteljem dotične države članice sudionice.
                  
               
                     (10)
                  
                  
                     U skladu s člankom 16. stavkom 3. Uredbe (EU) 2017/1939 Vijeće, odlučujući običnom većinom, treba odabrati i imenovati europske tužitelje na mandat od šest godina koji se ne može obnavljati. Vijeće može odlučiti produljiti mandat za najviše tri godine na kraju šestogodišnjeg razdoblja.
                  
               
                     (11)
                  
                  
                     Provedbenom odlukom (EU) 2019/598 utvrđuju se prijelazna pravila za imenovanje europskih tužitelja za prvo mandatno razdoblje i tijekom njega nakon stupanja na snagu Uredbe (EU) 2017/1939. U skladu s člankom 2. stavkom 1. Provedbene odluke (EU) 2019/598 prije imenovanja europskih tužitelja ždrijebom se treba odrediti skupina koja obuhvaća jednu trećinu broja država članica sudionica u trenutku primjene tih prijelaznih pravila. Ždrijeb je održan 20. svibnja 2019., a države članice u toj su skupini Grčka, Španjolska, Italija, Cipar, Litva, Nizozemska, Austrija i Portugal. Člankom 3. te provedbene odluke predviđa se da mandat europskih tužitelja iz država članica uključenih u tu skupinu traje tri godine i da se ne može obnavljati.
                  
               
                     (12)
                  
                  
                     Vijeće je ocijenilo prikladnost svakog kandidata uzimajući u obzir obrazložena mišljenja koja je dostavilo povjerenstva za odabir. Kada je riječ o obrazloženom mišljenju koje se odnosi na kandidate koje je predložila Malta, razlozima koje je iznijelo povjerenstvo za odabir u dovoljnoj mjeri utvrđeno je da je za tu državu članicu, a s obzirom na iznimne okolnosti u njoj, objektivno nemoguće da pronađe dodatne prihvatljive kandidate u razumnom roku unatoč tome što je ta država članica uložila sve potrebne napore kako bi ih pronašla. Stoga su ispunjeni uvjeti utvrđeni u Pravilu VII.2. trećem stavku pravila rada povjerenstva za odabir. S obzirom na prethodno navedene iznimne okolnosti Vijeće je smatralo da mu je obrazloženim mišljenjem podnesenim u vezi s kandidatima koje je predložila Malta ponuđen dostatan izbor prikladnih kandidata te je odlučilo postupiti po toj osnovi jer bi svaka daljnja odgoda imenovanja europskih tužitelja imala štetne posljedice na djelotvornost prava Europske unije.
                  
               
                     (13)
                  
                  
                     Kao rezultat te ocjene Vijeće je slijedilo neobvezujući redoslijed poželjnosti kandidata koji je povjerenstvo za odabir navelo za kandidate koje su predložili Češka, Njemačka, Estonija, Grčka, Španjolska, Francuska, Hrvatska, Italija, Cipar, Latvija, Litva, Luksemburg, Malta, Nizozemska, Austrija, Rumunjska, Slovenija, Slovačka i Finska. Kada je riječ o kandidatima koje su predložili Belgija, Bugarska i Portugal, Vijeće nije slijedilo neobvezujući redoslijed poželjnosti kandidata povjerenstva za odabir, na temelju različite ocjene prikladnosti tih kandidata koja je provedena u okviru odgovarajućih pripremnih tijela Vijeća,
                  
               DONIJELO JE OVU ODLUKU:
         
            Članak 1.
            Sljedeće osobe imenuju se europskim tužiteljima EPPO-a kao članovi privremenog osoblja u razredu AD 13 na razdoblje od šest godina od 29. srpnja 2020. koje se ne može obnavljati:
            
                         
                     
                     
                        g. Yves VAN DEN BERGE (6)
                        
                     
                  
                         
                     
                     
                        gđa Teodora GEORGIEVA (7)
                        
                     
                  
                         
                     
                     
                        g. Petr KLEMENT (8)
                        
                     
                  
                         
                     
                     
                        g. Andrés RITTER (9)
                        
                     
                  
                         
                     
                     
                        gđa Kristel SIITAM-NYIRI (10)
                        
                     
                  
                         
                     
                     
                        g. Frédéric BAAB (11)
                        
                     
                  
                         
                     
                     
                        gđa Tamara LAPTOŠ (12)
                        
                     
                  
                         
                     
                     
                        g. Gatis DONIKS (13)
                        
                     
                  
                         
                     
                     
                        g. Gabriel SEIXAS (14)
                        
                     
                  
                         
                     
                     
                        gđa Yvonne FARRUGIA (15)
                        
                     
                  
                         
                     
                     
                        g. Cătălin-Laurențiu BORCOMAN (16)
                        
                     
                  
                         
                     
                     
                        g. Jaka BREZIGAR (17)
                        
                     
                  
                         
                     
                     
                        g. Juraj NOVOCKÝ (18)
                        
                     
                  
                         
                     
                     
                        g. Harri TIESMAA (19)
                        
                     
                  
         
            Članak 2.
            Sljedeće osobe imenuju se europskim tužiteljima EPPO-a kao članovi privremenog osoblja u razredu AD 13 na razdoblje od tri godine od 29. srpnja 2020. koje se ne može obnavljati:
            
                         
                     
                     
                        g. Dimitrios ZIMIANITIS (20)
                        
                     
                  
                         
                     
                     
                        gđa María Concepción SABADELL CARNICERO (21)
                        
                     
                  
                         
                     
                     
                        g. Danilo CECCARELLI (22)
                        
                     
                  
                         
                     
                     
                        gđa Katerina LOIZOU (23)
                        
                     
                  
                         
                     
                     
                        g. Tomas KRUŠNA (24)
                        
                     
                  
                         
                     
                     
                        gđa Daniëlle GOUDRIAAN (25)
                        
                     
                  
                         
                     
                     
                        gđa Ingrid MASCHL-CLAUSEN (26)
                        
                     
                  
                         
                     
                     
                        g. José Eduardo MOREIRA ALVES D'OLIVEIRA GUERRA (27)
                        
                     
                  
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 27. srpnja 2020.
            
               
                  Za Vijeće
               
               
                  Predsjednik
               
               M. ROTH
            
         
         
            (1)  SL L 283, 31.10.2017., str. 1.
         
         
            (2)  SL L 282, 12.11.2018., str. 8.
         
         
            (3)  SL L 238, 21.9.2018., str. 92.
         
         
            (4)  SL L 103, 12.4.2019., str. 29.
         
         
            (5)  Odluka (EU) 2019/1798 Europskog parlamenta i Vijeća od 23. listopada 2019. o imenovanju glavnog europskog tužitelja Ureda europskog javnog tužitelja (SL L 274, 28.10.2019., str. 1.).
         
            (6)  Predložila ga je Belgija.
         
            (7)  Predložila ju je Bugarska.
         
            (8)  Predložila ga je Češka.
         
            (9)  Predložila ga je Njemačka.
         
            (10)  Predložila ju je Estonija.
         
            (11)  Predložila ga je Francuska.
         
            (12)  Predložila ju je Hrvatska.
         
            (13)  Predložila ga je Latvija.
         
            (14)  Predložio je Luksemburg.
         
            (15)  Predložila ju je Malta.
         
            (16)  Predložila ga je Rumunjska.
         
            (17)  Predložila ga je Slovenija.
         
            (18)  Predložila ga je Slovačka.
         
            (19)  Predložila ga je Finska.
         
            (20)  Predložila ga je Grčka.
         
            (21)  Predložila ju je Španjolska.
         
            (22)  Predložila ga je Italija.
         
            (23)  Predložio ju je Cipar.
         
            (24)  Predložila ga je Litva.
         
            (25)  Predložila ju je Nizozemska.
         
            (26)  Predložila ju je Austrija.
         
            (27)  Predložio ga je Portugal.